રિટેલમાં પણ તેની સીધી અસર નોંધાતાં ખાંડના છૂટક ભાવ રૂ. ૪૦ની સપાટીની નજીક પહોંચી ગયેલા જોવા મળ્યા હતા. આમ, એક મહિનામાં જ ચારથી છ રૂપિયાનો સુધારો નોંધાતો જોવા મળ્યો હતો. તો બીજી બાજુ ગોળના ભાવમાં પણ પાછલા એક મહિનાથી કોઇ મોટી વધ-ઘટના અભાવ વચ્ચે સ્થિર ચાલ જોવા મળી રહી છે. સ્થાનિક બજારમાં ગોળનો ભાવ પ્રતિ કિલોએ ૪૦થી ૪૫ રૂપિયાની વચ્ચે જોવા મળી રહ્યો છે. અગાઉ ખાંડનો ભાવ ગોળના ભાવ કરતા ઓછાે હતો અને પ્રતિકિલોએ આ અંતર રૂ. ૧૦થી ૧૫ વચ્ચેનું હતું, પરંતુ તાજેતરમાં વાયદા બજારમાં જોવા મળેલા ઉછાળાના પગલે અને તહેવારોની માગની અસરે ખાંડ અને ગોળના ભાવમાં હવે અંતર ઘટી ગયું છે.